CELEX: 62009TN0224
Language: ro
Date: 2009-06-05 00:00:00
Title: Cauza T-224/09: Acțiune introdusă la 5 iunie 2009 — CEVA/Comisia

29.8.2009   
            
            
               RO
            
            
               Jurnalul Oficial al Uniunii Europene
            
            
               C 205/40
            
         Acțiune introdusă la 5 iunie 2009 — CEVA/Comisia
   (Cauza T-224/09)
   2009/C 205/74
   Limba de procedură: franceza
   
      Părțile
   
   
      Reclamant: Centre d’étude et de valorisation des algues SA (CEVA) (Pleubian, Franța) (reprezentant: J.-M. Peyrical, avocat)
   
      Pârâtă: Comisia Comunităților Europene
   
      Concluziile reclamantului
   
   
               —
            
            
               în principal, constatarea inexistenței de raporturi contractuale între Comisia Europeană și CEVA și, prin urmare,
            
         
               —
            
            
               anularea titlului executoriu nr. 3230900440 al Comisiei Europene din 6 aprilie 2009;
            
         
               —
            
            
               în subsidiar, constatarea lipsei de motivare a titlului executoriu nr. 3230900440 al Comisiei Europene din 6 aprilie 2009;
            
         
               —
            
            
               constatarea riscului de îmbogățire fără justă cauză a Comisiei în cazul rambursării de către CEVA a sumei de 179 896 euro împreună cu dobânzile de întârziere aferente;
            
         
               —
            
            
               în consecință anularea titlului executoriu nr. 3230900440 al Comisiei Europene din 6 aprilie 2009.
            
         
      Motivele și principalele argumente
   
   Prin prezenta acțiune, reclamantul solicită anularea titlului executoriu prin care Comisia a solicitat rambursarea totalității avansurilor plătite reclamantului în cadrul PROTOP nr. EVK3-CT-2002-30004 privind un proiect de cercetare și dezvoltare tehnologică.
   În susținerea acțiunii introduse, reclamantul invocă trei motive întemeiate pe:
   
               —
            
            
               o inadmisibilitate a titlului executoriu în lipsa vreunui raport contractual între reclamant și Comisie;
            
         
               —
            
            
               o lipsă a unei motivări suficiente, în măsura în care Comisia s-ar fi întemeiat pe o pretinsă încălcare a obligațiilor contractuale de către reclamant fără să expună totuși motivele de drept și de fapt în susținerea acestei pretenții;
            
         
               —
            
            
               o încălcare a principiului neîmbogățirii fără justă cauză, rambursarea integrală a sumei solicitate de Comisie având drept consecință îmbogățirea acesteia fără justă cauză în măsura în care Comisia ar dispune de lucrări și studii efectuate de reclamant, fără să fi plătit totuși realizarea acestora.